
Ministru kabineta rīkojums Nr. 982
Rīgā 2021. gada 21. decembrī (prot. Nr. 81 59. §)
Par finanšu līdzekļu piešķiršanu Ukrainas nevalstiskajai organizācijai
· 1. Lai sniegtu atbalstu Ukrainas aizsardzības spēju stiprināšanai un piešķirtu finanšu palīdzību Ukrainas nevalstiskajai organizācijai ''Вірю в Україну'', atļaut Aizsardzības ministrijai 2021. gadā uzņemties valsts budžeta ilgtermiņa saistības budžeta programmas 30.00.00 "Valsts aizsardzības politikas realizācija" ilgtermiņa saistību sadaļā "Maksājumi starptautiskajās institūcijās un programmās" 10 000 euro apmērā.
· 2. Aizsardzības ministrijai šā rīkojuma 1. punktā minēto iemaksu veikt no piešķirtajiem valsts budžeta līdzekļiem.
· 3. Aizsardzības ministrijai noslēgt līgumu ar Ukrainas nevalstisko organizāciju ''Вірю в Україну'' par finanšu palīdzības piešķiršanu šā rīkojuma 1. punktā minētajam mērķim, nosakot, ka Ukrainas nevalstiskā organizācija ''Вірю в Україну'' ir atbildīga par finanšu līdzekļu izlietojumu atbilstoši to piešķiršanas mērķim.

